b'\n_START_ARTICLE_\nFakulteta za elektrotehniko, ra\xc4\x8dunalni\xc5\xa1tvo in informatiko v Mariboru\n_START_PARAGRAPH_\nFakulteta za elektrotehniko, ra\xc4\x8dunalni\xc5\xa1tvo in informatiko (kratica FERI) je znanstveno izobra\xc5\xbeevalna ustanova v sklopu Univerze v Mariboru._NEWLINE_Trenutni dekan je prof. dr. Gorazd \xc5\xa0tumberger.\n_START_SECTION_\nPoslanstvo FERI\n_START_PARAGRAPH_\nGlavni nalogi FERI sta ustvarjanje novega znanja (raziskovalna dejavnost) in prenos znanja v okolje (pedago\xc5\xa1ko delo). Na fakulteti deluje tudi dru\xc5\xa1tvo \xc5\xa1tudentov FERI (D\xc5\xa0FERI), ki prireja brucovanja ter razne druge dejavnosti na \xc5\xa1oli, z letom 2005 se je tudi obudila fakultetna revija Abakus.\n_START_SECTION_\nZgodovina\n_START_PARAGRAPH_\nZa\xc4\x8detek \xc5\xa1tudija elektrotehnike v Mariboru je bil spomladi 1960. Pobuda je pri\xc5\xa1la iz gospodarstva. Prvo ime predhodnika dana\xc5\xa1njega FERI je bilo \xc2\xbbVi\xc5\xa1ja tehni\xc5\xa1ka \xc5\xa1ola\xc2\xab. \xc4\x8cez dobro desetletje je vi\xc5\xa1ja \xc5\xa1ola, natan\xc4\x8dneje leta 1973, prerasla v \xc2\xbbVisoko  tehni\xc5\xa1ko \xc5\xa1olo\xc2\xab. Naslednji mejnik v razvoju je ustanovitev \xc2\xbbTehni\xc5\xa1ke fakultete\xc2\xab. To se je zgodilo leta 1985. Leta 1995 se je Tehni\xc5\xa1ka fakulteta razdelila na \xc5\xa1tiri. Med novo nastalimi fakultetami je tudi Fakulteta za elektrotehniko, ra\xc4\x8dunalni\xc5\xa1tvo in informatiko (FERI).'